Julius Robert von Mayer

Julius Robert von Mayer (Heilbronn, 1814ko azaroaren 25a - ibidem, 1878ko martxoaren 20a) alemaniar fisikari eta medikua izan zen. Beroaren eta horrek eragiten duen lanaren baliokidetza azaldu zuen. Kaloria jakin baten baliokide mekanikoa zenbat den aurkitu zuen, eta aldi berean, gaur termodinamikan oinarrizko lege den energiaren kontserbazioaren printzipioa finkatu zuen. Mayerren erlazioa CP - CV  = R da, non CP eta CV presio eta bolumen konstanteko bero espezifikoak diren, eta R gas idealen konstantea. Idatzi zuen lanik garrantzizkoena Die Mechanik der Warme liburua da.
 Erreferentziak 

Kategoria:Alemaniako fisikariak
Kategoria:Alemaniako medikuak
Kategoria:Baden-Württembergeko jendea
Kategoria:Copley Domina